Sakur

Sakur anɛ zamisig zinꞌig bɛɛ dɔɔd banɛ ka ba mɛ ye paalʋ bɛ ka paꞌan-paꞌanib paꞌan nidib anina ka guri ba. Tɛns bɛdigʋ mɔr zamisig yela ba wada pʋʋgin, ka siꞌeba maal ka di an tilas ye sɔꞌ wʋsa paas zamisig la ni. zinꞌis bama ni, sakurnam kɛn tuon, ka gɔmɛna sakurnam bɛ ka asʋ-ʋm-mɛŋ sakurnam mɛ bɛ. sakurnam yʋda bɛ kɔnꞌɔb-kɔnꞌɔb tɛns bɛdigʋ ni, amaa, bɛdigʋ ni, siꞌeba an primary school ka din anɛ bibibis sakurnam nɛ secondary school, din anɛ bikpɛɛmnam banɛ naae primary education la tɔlisid anina. Sakur bɛda zinꞌis banɛ ka ba zamisid kpɛɛmnam la yʋꞌʋr anɛ university college bɛɛ university. Banɛ lɛn paas sakur bama ni, sakur biis banɛ bɛ tɛnsiꞌeba ni mɔr sakurnam ka ba kɛn ka nyaan paad primary (U.S. dim buon ye elementary) ka primary school nyaꞌaŋ an secondary (U.S. dim buon ye middle school) education. Kindergarten bɛɛ preschool anɛ zinꞌis banɛ ka ba paꞌan bibibis paa la (banɛ mɔr yʋʋma atanꞌ paae anu). University, vocational school, college bɛɛ seminary mɛ bɛɛ tis banɛ naae secondary school. Sakur tɔnꞌɔ zamisid zamisig yinne maꞌa, wʋʋ daꞌa diib zamisig bɛɛ waꞌa zamisig. Sakurnam siꞌeba bɛɛ zamisid zamis kanɛ bɛɛ di kɔnꞌɔ nɛ ba taaba. Sakurnam banɛ kaꞌ gɔmɛna sʋꞌʋe ya, ka ba buoni ba asʋ-ʋm-mɛŋ sakurnam, bɛ tɛŋ siꞌeba, gɔmɛna sakurnam la yaꞌa pʋ nyaŋi paae nidib la wʋsa bɛɛ zamisid tutua nɛ. sʋ-Aʋm-mɛŋ sakurnam la siꞌeba anɛ winpʋꞌʋs nami sʋꞌʋe, wʋʋ kiristo biis sakurnam, gurukula (Hindu winpʋꞌʋsnam sakur), madrasa (Arabic sakurnam), hawzas (Shi'i Mɔɔm sakurnam), yeshivas (Jewish dim sakurnam), nɛ siꞌeba banɛ bɛ; bɛɛ sakurnam banɛ ka ba zamisig bɛɛ di kɔnꞌ bɛɛ ba paꞌanɛ tʋʋm siꞌeba paꞌalig anina. Sakurnam banɛ an kpɛɛmnam bʋn siꞌeba anɛ zamis siꞌeba sakurnam, soogianam zamisig nɛ paꞌalig, nɛ daꞌa diib zamisig. Banɛ pianꞌadi pɔꞌɔgid sakur kɛn yela yet ye sakurnam la pʋ zamisid sakur biis titua guri ba bɛʋg yellɛ, ka pʋ kpɛmidid tʋʋm siꞌeba tʋmmigɔ, ka paꞌan sakur biis ban nar ye ba tʋm siꞌel, ban na tʋm saŋ siꞌa, ban na tʋm saŋsiꞌa, ban na tʋm lɔsia nɛ ban na tʋm nɛ siꞌeba, ka di kɛt ka ba pʋ mɔri ba mɛŋ yaꞌam maan siꞌela, ban lɛn dɔlisid suor siꞌeba makidi ba zamisig la pʋ mɔr nyɔɔdɛ wʋʋ ban tisidi ba yin tʋʋma ye ba gɔsi ba zamisig bɛn la, di kɛt nɛ ka biis la pʋ tɛnsid ye ba zamis nɛ ba mɛŋ yaꞌam. Yaan zamisig nɛ banɛ zamisidi yit tɛŋ lalli la, paꞌalig nɛ zamisig kaꞌa sakur dɔɔginɛ ka lɛɛ anɛ naꞌasaasɔɔng ni ka ba mɔri zamisid ka kaꞌa sakur dɔɔg kanɛ ka ba mɛɛ ziꞌel pʋʋginɛ. Sakurnam pʋdis nɛ bɛ kɔnꞌɔb-kɔnꞌɔbi bɛ sakur la mɛŋ pʋʋgin, ka ba siꞌeb an departmental, nidib biꞌela zamisig zinꞌis, gbaŋ zamisig zinꞌis, zamisig bɛdigʋ zinꞌis, nɛ sakur bibis, sakur titada pʋʋgin. Sɔb la yi zinꞌig siꞌa Sakur ka ba buon naꞌasaalin ye school la yinɛ Greek sɔb kanɛ an σχολή (scholē), di gbin da pinꞌili anɛ "vʋꞌʋsʋm" bɛɛ "dinɛ ka azinꞌini-vʋꞌʋs bɛɛ di pʋʋgin", ka di yaꞌaŋ ka di yʋꞌʋn tiꞌaki an "nidib banɛ laꞌas taaba ka paꞌan-paꞌan zamisidi ba". Pinꞌilig nɛ nɔbigir Gbanvɛɛnsa